als_Latn dik_Latn sag_Latn
Grupi i deputeteve socialise vendosi dje vazhdimin e protestave masive të premten. Kësaj radhe, protesta nuk do të zhvillohet vetëm në Tirane, por dhe në tre qarqe të tjera, si Lezha, Vlore, dhe Korce.
Gjatë mbledhjes së grupit të deputeteve socialiste, Rama ka njohur të zgjedhurit e vet rreth qëndrimit që duhet të mbajnë përballë maxhorancës aktuale. Sipas tij, opozita duhet të jetë në shesh e të bëhet njësh me popullin, i cili kërkon ndryshime të menjëhershme. Kusht për ndryshimin e qëndrimit të opozitës përballë maxhorancës mësohet të jetë dorëzimi nga Kryeministri Berisha i 6 gardistëve, për të cilët Prokuroria ka lëshuar urdhër-ndalimet.
Rama: te premten protesta nga Lezha
Duke shpjeguar raportin që socialistët do të kenë me parlamentin, Rama mësohet të ketë thënë se deputetët socialistë duhet të shkojnë vetëm në seanca parlamentare, të cilat duhet të karakterizohen nga një debat i fortë, veçanërisht i fokusuar në ngjarjet e 21 janarit. Mësohet se deputetët socialistë do të ndjekin të njëjtën taktikë si në seancën e 17 janarit, kur ata dolën përpara foltores sa herë Kryeministri Berisha përmendte emrin e Edi Ramës dhe jetën personale të deputetëve. Kreu socialist ka mbledhur deputetët të grupuar sipas qarqeve për t’i dhënë udhëzimet specifike për tubimet në çdo qark, por dhe për mundësimin e ardhjes së mbështetësve të opozitës në Tiranë.
Mësohet se protestat do të jenë paqësore dhe do të shmanget përdorimi i dhunës, ndërkohë nuk janë dhënë shumë detaje se cila do të jetë skema e organizimit të protestës së Tiranës. (Lezha.eu)
als_Latn als_Latn als_Latn als_Latn als_Latn